קסקט

קסקט (מצרפתית: Casquette; ביטוי הקטנה של casque - כובע) הוא כובע עגול ורך, ללא שוליים ועם תיתוֹרָה נמוכה ונוקשה מלפנים. כובעים אלו מיוצרים לרוב באמצעות טוויד (הגרסה הנפוצה ביותר), צמר, כותנה או עור (הגרסה הפחות נפוצה). הכובעים לרוב מכילים ריפוד משי מבפנים.

הצורה הנוכחית של הכובע הפכה פופולרית במהלך המאה ה-19 בקרב גברים ממעמד הפועלים בבריטניה, ונחשבה בהמשך גם לפריט לבוש של יום-יומי בקרב המעמד הגבוה בבריטניה, וקיבל את הכינוי "כובע גולף".

על אף שכיום הכובעים הללו לעיתים רבות מזוהים עם אוכלוסייה מבוגרת, בעשורים האחרונים הכובע חזר להיות אופנתי בקרב צעירים רבים, ובמיוחד מוזיקאים ושחקנים, חלקם נוהגים לחבוש את הכובע הפוך.

גלריה

קישורים חיצוניים 
מדריך לחבישת כובע קסקט (באנגלית)

כובעים